ครม.ไฟเขียวงบ 6.3 พันล. จัดหาวัคซีนโควิดเพิ่ม 35 ล้านโดส หวังคนไทย 50% ได้ฉีดภายในปีนี้
ครม.ไฟเขียวงบ 6.3 พันล. จัดหาวัคซีนโควิดเพิ่ม 35 ล้านโดส หวังคนไทย 50% ได้ฉีดภายในปีนี้
ครม.ไฟเขียวงบ 6.3 พันล. จัดหาวัคซีนโควิดเพิ่ม 35 ล้านโดส หวังคนไทย 50% ได้ฉีดภายในปีนี้
2 มี.ค. 2564

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (2 มี.ค.64) อนุมัติงบประมาณรายจ่ายประจำปีงบประมาณ 2564 ในส่วนของงบกลาง รายการค่าใช้จ่ายเยียวยาโควิด-19 เรื่องจัดหาวัคซีนโควิด-19 เพิ่มเติม 35 ล้านโดส เพื่อให้ครอบคลุมเป้าหมายการฉีดให้ประชากรไทยอย่างน้อยร้อยละ 50 ภายในปี 2564
โดยโครงการจัดหาวัคซีนป้องกันโควิด-19 กับบริษัทแอสตราเซเนกา เพิ่มเติมจำนวน 35 ล้านโดส มีค่าใช้จ่ายกว่า 6,387 ล้านบาท แบ่งเป็น 5,600 กว่าล้านบาท สำหรับจัดหาวัคซีน ส่วนที่เหลือกว่า 700 ล้านบาท เป็นการบริหารจัดการวัคซีน และการเตรียมความพร้อมในระดับพื้นที่
“คาดว่าจะจัดหาวัคซีน ได้พร้อมๆ กับวัคซีนแอสตราเซเนกา จำนวน 26 ล้านโดส และวัคซีนของซิโนแวค 2 ล้านโดส เท่ากับว่าในปีนี้ไทยจะมีวัคซีน 63 ล้านโดส ครอบคลุม 60% ของประชากรไทย ทั้งนี้ ยังมีผู้ผลิตวัคซีนรายอื่นที่ทยอยเข้าพูดคุย ซึ่งกระทรวงสาธารณสุขมีหน่วยงานที่รับผิดชอบดูแลจัดหาวัคซีนต่อเนื่อง ไม่ได้หยุดเพียงเท่านี้” โฆษกประจำสำนักนายกรัฐมนตรี กล่าว